শার্লটটাউন
শার্লটটাউন কানাডার প্রিন্স এডওয়ার্ড দ্বীপ প্রদেশের রাজধানী ও বৃহত্তম শহর। এটি কুইন্স কাউন্টির কাউন্টি আসন। যুক্তরাজ্যের রাজা তৃতীয় জর্জের পত্নী শার্লট অব মেকলেনবুর্গ স্ট্রেলিৎজ-এর নামে শহরটির নামকরণ করা হয়েছে। ১৮৫৫ সালে শার্লটটাউনকে স্থানীয় শাসনের আওতাভুক্ত করা হয়। ১৮৬৪ সালে এখানে শার্লটটাউন সম্মেলন আয়োজিত হয়। কানাডীয় ও সমুদ্রতীরবর্তী এলাকার রাজনৈতিক নেতারা এখানে মেরিটাইম ইউনিয়ন কিংবা তার পরিবর্তে ব্রিটিশ নর্থ আমেরিকান ইউনিয়ন গঠনের প্রস্তাব দেন। এর ফলশ্রুতিতেই কানাডীয় কনফেডারেশন গঠিত হয়। তবে ১৮৬৭ সালে কানাডীয় কনফেডারেশন গঠিত হওয়ার ছয় বছর পর ১৮৭৩ সালে প্রিন্স এডওয়ার্ড আইল্যান্ড এতে যোগদান করে। এ থেকেই শহরটির ডাকনাম হয় কুনাবুলা ফোডারিস বা কনফেডারেশনের জন্মস্থান। ২০১৬ সালের আদমশুমারি অনুযায়ী শার্লটটাউনের জনসংখ্যা ৩৬,০৯৪।